Frank Donga

Kúńlé Ìdòwú, tí orúko ìnagije rẹ̀ jẹ́ Frank Donga, jẹ́ òṣèré àti apanilẹ́rìn-ín orílẹ̀-èdè Nàìjíríà. Ó di gbajúmọ̀ nígbà tí ó ṣe eré kan lórí ẹ̀rọ amóhùnmáwòrán tí àkọlé rẹ̀ jẹ́, The Interview, ní Ndani TV. Eré yìí jẹ́ eré apanilẹ́rìn-ín tó dá lórí awáṣẹ́ aláìbìkítà kan. Nípasẹ̀ yìí, wọ́n yán-án láti jẹ́ òṣèré apanilẹ́rìn-ín tó dára jù ní Africa Magic Viewers Choice Award ní ọdún 2015. Ó ti kópa nínú àwọn eré àgbéléwò mìíràn bi The Wedding Party àti apá kejì rẹ̀The Wedding Party 2. Ó ti fi ìgbà kan jẹ́ akọ̀ròyìn  tí ó sì ǹ ṣiṣẹ́ gẹ́gẹ́ bí ayàwòran.

 Àwọn Ìtọ́kasí